Nagyobb dugók nélkül a belvárosban
A tömegközlekedésben nincs nagyobb fennakadás, az autósok viszont bosszankodnak, a reggeli és a délutáni csúcsforgalomban dugók alakultak ki Szeged belvárosában. Tegnap megkezdték a villamossínek karbantartási munkáit a Kelemen utcában.
– Végállomás! Innen a nagyállomásra az a zöld busz megy tovább – mondja a Széchenyi téren az 1-es villamos vezetõje. Ahogyan szombati számunkban megírtuk, a megsüllyedt villamossíneket és a felemelkedett betonlapokat javítják az 1-es vonal Kelemen utcai szakaszán, mivel ezek már több autóban és villamosban is kárt okoztak. Ezért ezen a héten nem engedik be a forgalmat a Kelemen, a Kölcsey és a Victor Hugo utcába. Az 1-es villamos a Rókusi állomástól csak a Széchenyi térig közlekedik, onnan a nagyállomásig pótlóbusz jár. Rókustól minden megállóban, sõt a villamosokon is több helyen figyelmeztetik az utasokat az ideiglenes változásokra. A Széchenyi téren körülbelül az utasok fele mégsem érti, hogy hol és mire kell átszállni, ezért közli a villamos vezetõje a teendõket.
A villamospótló 1V-8-as buszon lemértük a menetidõt: mindössze hét perccel tart tovább eljutni a Széchenyi tértõl a nagyállomásig, mint amikor a villamos közlekedik.
Kíváncsiak voltunk, mekkora bajt okoz az autósforgalomban a belvárosi utcák lezárása. A forgalom nagy része a kiskörútra terelõdik, ezt sokan a Nagy Jenõ utca felõl kénytelenek megközelíteni. A villamospótló buszok is erre közlekednek, ezért a legnagyobb dugók a Széchenyi tér, a Fekete Sas és Nagy Jenõ utca környékén keletkeznek. Tegnap még sokan bosszankodtak és káromkodtak, akik behajtottak a Victor Hugo utcába, hiszen a Roosevelt térnél még nincs forgalomváltozást jelzõ tábla. – De a Deák Ferenc utca keresztezõdésében mindkét oldalon ott van a zsákutcát jelzõ tábla, csak az autósok figyelmetlenek, sokan rutinból vezetnek, ahelyett, hogy a táblát figyelnék – mondta Elek István, a Szegedi Közlekedési Társaság infrastruktúra fõmérnöke.
Jövõ héten kezdõdik a karbantartási munkák második üteme, akkor a Kelemen utcának a Kölcsey és a Somogyi utca közötti szakaszát zárják le. A szakemberek szerint akkor még nagyobb dugókra kell számítani.